**«Отбасы банк» АҚ-да қарыздарды қайта құрылымдау жөніндегі**

**НҰСҚАУЛЫҚТАН үзінділер**

 Алматы қ., 2023 жыл

Қарызды қайта құрылымдау жазатайым оқиғаға, Өтініш берушінің, оның жұбайының және/немесе оның жақын туыстарының ауруына байланысты табыстың төмендеуіне/болмауына және/немесе күтпеген шығындардың пайда болуына, Өтініш берушінің жұмыспен қамту органдарында жұмыссыз ретінде тіркелуіне, Өтініш берушінің әлеуметтік мәртебесінің өзгеруіне, оның ХӘОТ мәртебесін алуына, сол сияқты оның жұбайының және/немесе онымен бірге тұратын жақын туысының ХӘОТ мәртебесін алуына, Өтініш берушінің бала күтімі бойынша демалысқа шығуына, мерзімді әскери қызметке шақырылуына байланысты қарызды өтеу жөніндегі шарттарды өзгертуді ұсынуға мұқтаж Өтініш берушілерге арналған.

Өтініш беруші банктік қарыз шартының қолданылуы кезеңінде Қарызды қайта құрылымдауды келесі өлшемшарттарға сәйкестігін растай отырып пайдалана алады: жазатайым оқиғаға, Өтініш берушінің, оның жұбайының (зайыбының) және/немесе оның жақын туыстарының ауруына байланысты табыстың төмендеуін/болмауын және/немесе күтпеген шығындардың пайда болуын құжаттамалық растаудың болуы, Өтініш берушінің жұмыспен қамту органдарында жұмыссыз ретінде тіркелуі, Өтініш берушінің әлеуметтік мәртебесінің өзгеруі, оның ХӘОТ мәртебесін алуы, сол сияқты оның жұбайының және/немесе онымен бірге тұратын жақын туысының ХӘОТ мәртебесін алуы, Өтініш берушінің бала күтімі бойынша демалысқа шығуы, мерзімді әскери қызметке шақырылуы.

Қарыз бойынша мерзімін кешіктіру болған кезде Қарызды қайта құрылымдау шараларын қолдану үшін Өтініш беруші жазбаша нысанда, сондай-ақ ақпараттандыру объектілері арқылы не мерзімін кешіктіру басталған күннен бастап күнтізбелік 30 (отыз) күн ішінде не заңды күшіне енген сот актісі болмаған жағдайда, сондай-ақ егер БҚШ бойынша құқық (талап) үшінші тұлғаға берілмеген жағдайда көрсетілген мерзімнен кейін банктік қарыз шартында көзделген тәсілмен өтініш береді. Заңды күшіне енген сот актісі болған кезде Банк өтінішті уәкілетті органның шешімін ескере отырып қарайды.

Банктің өтінішті қарауы қарыз алушыға банктік қарыз шарты бойынша мерзімі өткен берешекті не оның бір бөлігін біржолғы өтеу талабын белгілемей жүзеге асырылады.

Қарыз алушы банкпен келісім бойынша банктік қарыз шарты бойынша мерзімі өткен берешекті не оның бір бөлігін банк өтінішті қарағанға дейін дербес өтеуге құқылы.

Қарыз бойынша мерзімін кешіктіру болмаған кезде Өтініш беруші қарыздың кез келген мерзімінде қайта құрылымдауға өтініш беруге құқылы.

Қарызды оңалту рәсімін жүргізу туралы өтінішті Өтініш беруші банктік қарыз шарты бойынша Оңалту жоспары қолданылған күннен бастап 3 (үш) жыл ішінде бір рет бере аладыТабыстың төмендеуі/болмауы фактісін растауды Өтініш беруші құжатпен жүзеге асырады. Табыс ретінде оның Қосалқы қарыз алушымен, Кепілгермен (бар болса) жиынтық отбасылық табысы қаралады.

Жеке кәсіпкер болып табылмайтын Өтініш берушілер үшін Қарызды қайта құрылымдау мынадай жағдайларда қолданылады:

- Банкке Қарызды қайта құрылымдауды ұсыну туралы өтініш берген күннің алдындағы күнтізбелік 3 (үш) ай ішінде зейнетақы аударымдарының төмендеуімен расталған кірістердің нашарлауы не зейнетақы аударымдарының болмауы;

- Еңбек шартын бұзу туралы бұйрықтан үзінді көшірмемен және/немесе еңбек қызметін тоқтату туралы енгізілген мәліметтері бар еңбек кітапшасымен не өтініш берушінің жұмыссыз ретінде тіркелгенін растайтын жұмыспен қамту органдарынан алынған құжатпен расталған табыстардың болмауы.

- «Азаматтарға арналған үкімет» КЕАҚ-мен ХӘОТ санатын беру туралы растайтын құжаттарды қоса бере отырып, ХЭОТ мәртебесін алу.

Оңайлатылған декларация немесе патент негізінде арнаулы салық режимі қолданылатын жеке кәсіпкерлер болып табылатын Өтініш берушілер үшін кірістің төмендеуі/болмауы декларациямен немесе Қарызды қайта құрылымдау туралы банкке жүгінгенге дейінгі күнге дейінгі соңғы 6 (алты) айдан кем емес кезеңдегі патент құнының есебімен расталуға тиіс. Бұл ретте Банк көрсетілген құжаттарды мемлекеттік кіріс органдарының жеке кәсіпкердің есептілігін қабылдағанын растайтын мөртаңбалары немесе электрондық ақпараты болған кезде ғана қабылдайды.

Қарызды қайта құрылымдау шектеулерді ескере отырып, қарызды өтеу шарттары тиісінше орындалған кезде қолданылады.

Қарызды қайта құрылымдауда келесі жағдайларда бас тартылуы мүмкін:

- Өтініш берушімен Банкке ұсынылған дәйексіз деректер (мәліметтер) анықталғанда;

- басқа негіздерде.

 Өтініш беруші қарызды қайта құрылымдаудың қолданыстағы шаралары болмаған жағдайда, банктік қарыз шартының қолданылу кезеңінде қарызды оңалту рәсімін пайдалана алады.

 Қарызды оңалту рәсімін жүргізу туралы өтініш Өтініш берушіге қарыз берілген күннен бастап 6 (алты) айдан ерте емес, Банктік қарыз шарты бойынша оңалту жоспары қолданылған күннен бастап 5 (бес) жыл ішінде бір рет бере алады.